RCI ตั้ง “สุรชาติ พงศ์สุธนะ” นั่ง MD มีผล 1 ก.ย.59
RCI ตั้ง "สุรชาติ พงศ์สุธนะ" นั่ง MD มีผล 1 ก.ย.59 พร้อมขายเครื่องจักรที่ไม่ใช้ให้ UMI
9 ส.ค. 2559

นายสมบูรณ์ อุรานุกูล ประธานเจ้าหน้าที่บริหาร บริษัท โรแยล ซีรามิค อุตสาหกรรม จำกัด (มหาชน) หรือ RCI ระบุว่า ที่ประชุมคณะกรรมการบริษัท มีมติแต่งตั้งนายสุรชาติ พงศ์สุธนะ เป็นกรรมการผู้จัดการ แทนนายสุทิน ยุทธนาวราภรณ์ มีผลตั้งแต่ 1 ก.ย.59
พร้อมทั้งมีมติอนุมัติขายเครื่องจักรให้ บริษัท สหโมเสคอุตสาหกรรม จำกัด (มหาชน) หรือ UMI ซึ่งเป็นเครื่องขัดขอบที่ไม่ได้ใช้ประโยชน์ และเพื่อเป็นการนำเงินสดมาเพิ่มสภาพคล่อง และอนุมัติยกเลิกการจดภาระจำยอม ที่ดินเลขที่ 3525,3526,3531, 13787 และ 11727 โดยเป็นทรัพย์ของโฉนดที่ดิน เลขที่ 3530 ซึ่งเป็นกรรมสิทธิ์ที่ดินของ ห้างหุ้นส่วนจำกัด บุญประกอบกิจการ